Odd Karsten Tveit

Odd Karsten Tveit (født 1945) er en norsk journalist, forfatter og sosialøkonom. Han har Midtøsten som fagfelt og har skrevet flere bøker om emnet. Tveit var utenrikskorrespondent for NRK i tre fireårsperioder, fra 1979 til 1983, fra 1990 til 1994 og fra 2003 til 2007, samt et sommervikariat for Kjell Gjøstein Resi som Midtøsten-korrespondent sommeren 1978.

 Bakgrunn 
Tveit ble cand. oecon. ved Universitetet i Oslo i 1971. Han ble deretter forskningsstipendiat og forsker i petroleumsøkonomi ved Fondet for markeds- og distribusjonsforskning. oljemedarbeider i Aftenposten og Oslo-redaktør i oljemagasinet Noroil. Fra 1973 til 2015 var han NRK-medarbeider; først med oljeutviklingen i Nordsjøen som spesialfelt og deretter tilknyttet NRKs utenriksredaksjon. Siden 1978 har Tveit hatt Midtøsten som interesseområde og arbeidsfelt, først som utenrikskorrespondent, senere som major i UNIFIL og som faglitterær forfatter.Ole Øyvind Holth: Løgnavlederen - Portrettintervju i Klassekampen 24. juli 2021 Han har bodd i Amman, Beirut, Kairo og Jerusalem.

 Kritikk fra pro-israelsk hold 
Enkeltpersoner og grupperinger fra kristenkonservativt og pro-israelsk hold har framsatt kritikk mot Tveit for hans dekning av Midtøsten.Aftenposten - Israel-venner kaller NRK-medarbeider PLO-agent (17.2.2003) Felleskomiteen for Israel gikk i 2003 så langt som å kalle ham en PLO-agent. Samme gruppering ga også Midtøsten-korrespondent Lars Sigurd Sunnanå lignende kritikk. I 1985 mottok han tildels hard kritikk fra israelsk hold for boken Nederlag, som omhandlet Israels krigføring i Libanon. 

 Bibliografi 
Tveit har mottatt flere priser for sine bøker, blant annet Brageprisen.
 Tittel  Sider  År  Forlegger  ISBN Vår olje og vår kraft  93  1973  Grøndahl & Søn Forlag  82-504-0046-1 Nordsjøoljen  113  1973  Grøndahl & Søn Forlag  82-504-0022-4 Barentshavet – foran vanskelige grenseforhandlinger  26  1974  -  - Nederlag : Israels krig i Libanon  322  1985  J.W. Cappelens Forlag  82-02-09346-5 Omveier til Palestina  91  1994  Undervisningsredaksjonen NRK Fjernsynet  82-711-8223-4 Alt for Israel : Oslo – Jerusalem 1948-78  761  1996  J.W. Cappelens Forlag  82-02-15732-3 Annas hus : en beretning fra Stavanger til Jerusalem  528  2000  J.W. Cappelens Forlag  82-02-18591-2 Krig & diplomati. Oslo – Jerusalem 1978-96  761  2005  H. Aschehoug & Co. (W. Nygaard)  82-03-22917-4 Libanon farvel : Israels første nederlag  630  2010  H. Aschehoug & Co. (W. Nygaard)  978-82-03-29227-9 De skyldige : Israel og Palestina – krigen, menneskene  1102  2015  Kagge Forlag  978-82-489-1687-1 Salongen i Jerusalem : tro, krig og spionasje  445  2016  Kagge Forlag  978-82-489-1888-2 Gudfaren : Trygve Lie – generalsekretæren som sviktet FN  454  2018  Kagge Forlag  978-82-489-2215-5 Midtøsten på 200 sider : 1820-2020  201  2020  Kagge Forlag  978-82-489-2642-9Palestina : Israels ran, vårt svik4842023Kagge Forlag978-82-489-3309-0 I Mossads blodspor : fra skyggekrig til folkemord  407  2025  Kagge Forlag  9788248940142

Oversettelser
 Tittel  Sider  År  Oversetter  Forlegger  ISBN Anna's House : The American Colony in Jerusalem  406  2011  Peter Scott-Hansen  Rimal Publications – Limassol, Kypros  978-9963-610-40-2 Goodbye Lebanon : Israel's first defeat  424  2013  Peter Scott-Hansen  Rimal Publications – Limassol, Kypros  978-9963-715-03-9

 Priser 
 2012 – Hedersprisen under Gullruten 2012
 2005 – Brageprisen for faglitteratur (Krig & diplomati)
 2002 – Gullruten – Beste dokumentar/dokumentarserie (Brennpunkt: Sporene etter Sharon)
 1985 – Førsteprisen i Cappelens dokumentarkonkurranse (Nederlag, Israels krig i Libanon)

 Referanser 

 Eksterne lenker 
 Biografi hos NRK

Kategori:Norske journalister
Kategori:Norske sakprosaforfattere
Kategori:NRK-journalister
Kategori:NRK-korrespondenter
Kategori:UNIFIL-personell
Kategori:Vinnere av Gullrutens hederspris
Kategori:Vinnere av Brageprisen
Kategori:Personer fra Stavanger kommune